भारतीय रिज़र्व बैंक (Reserve Bank of India) ने पारदर्शिता निश्चित करने के लिए ई-वॉलेट (E-Wallet), स्मार्टकार्ड (Smart Card) तथा वाइट लेबल एटीएम (White label ATMs) जैसी सेवाएं देने वाली कंपनियों को अपने उत्पादों पर कंपनी का नाम प्रमुखता से देने का निर्देश दिया है। इन पर कंपनियों के नाम ना होने के कारण उपभोक्ताओं को कंपनी के बारे में पता नहीं चल पता है। ई - वॉलेट एक डिजिटल पर्स (Digital Purse) है जिसमें दूरसंचार (Telecoms) और ऑनलाइन कारोबार करने वाली कंपनियां एक सीमित रकम जमा करा लेती हैं, जिसका उपयोग उपभोक्ता खरीदारी में करते हैं।